Nous Jehans de Chalon, cuens d’Aceurre, faisons savoir à touz... que nous donons, baillons et quittons à nostre chier frere Jehan de Chalon, signour d’Allay, et es suens, à touzjoursmais, tout le droit, toute la querele et toute l’action que nous avions et poiens avoir ou deviens avoir ou reclamer en la maison fort et en la vile de Blaterens, et en toutes les appartenances de ces leus, pour quelque droit que ce fust, ou pour raison de possession ou pour raison de proprieté, et li prometons... En tesmoing de laquel chose, nous avons fait metre nostre seal pendant en cex presentes lettres, faites et donées l’an Nostre Signour mil doux cenz sexante et quinze, ou moys de mars.